IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Għaddejjin ħafna emails jirrakkuntaw l- istorja tal- gwerra bejn l- Israel u l- Ħiżballaħ fuq il- ħamrija tal- Lebanon u fil- partijiet ta' fuq ta' l- Israel . Fuq il- Lebanon niżlin tunellati ta' bombi , fuq l- inħawi ta' fuq ta' l- Israel niżlin ir- rockets sparati minn attivisti Ħiżballaħ . Dawn l- emails jitkellmu fuq l- istess kunflitt imdemmi . Dawn l- emails , iżda , qegħdin jirrakkuntaw stejjer differenti . Mhux l- emails biss qegħdin jirrakkuntaw stejjer differenti , imma anki r- rapporti li jidhru fuq il- mezzi differenti tal- media , l- opinjonijiet espressi 'l hawn u 'l hinn , saħansitra l- fotomontaġġi . Kollha qegħdin jirrakkuntaw storja u kollha qegħdin jippretendu li jitwemmnu , anzi jitwemmnu huma filwaqt li jiskreditaw 'l- oħrajn . Kull storja tfittex li tgiddeb lill- oħra . Ħu pereżempju Darba waħda kien hemm . . . Bħall- istejjer tat- tfal li konna nisimgħu hekk ukoll jibdew dawn ir- rakkonti li qed nitkellem dwarhom . Kemm hu interessanti li wieħed jara kif jibdew dawn ir- rakkonti . Rakkont pro - Isrealjan x' aktarx se jibda bil- ħtif ta' żewġ suldati Isrealjani ; rakkont ieħor x' aktarx li jibda mill- ħtif ta' tnejn min- nies fl- istrixxa ta' Gaża , meqjusa bħala attivisti tal- Ħamas . Oħrajn jistgħu jmorru anki aktar lura minn hekk . Darba waħda kien hemm . . . U meta kienet din id- darba waħda ? Iftħu għajnejkom u moħħkom ! Hekk tappella ċerta Daniela Londner Salomone fuq . L- artiklu ta' Londner Salomone , fi ftit sigħat , beda wkoll idur fl- emails mibgħuta minn dawk li jemmnu li Israel qiegħed " sempliċiment " jiddefendi ruħu mill- Ħiżballaħ u mill- Iran u s- Sirja . Anki Londner Salomone tipproduċi r- rakkont tagħha - bil- bidu , bit- ton , bil- konklużjonijiet partikolari tiegħu . Bħal ħafna rakkonti ta' dan it- tip hemm ukoll referenza għall- Olokawstu li qatel sitt miljuni Lhudi ( flimkien ma' miljuni oħrajn ta' żingari , Pollakki , Komunisti , u omosesswali ) . Ir- referenzi għall- olokawstu huma komdi ħafna meta wieħed irid ipinġi stampa tal- vittmi . Anki Gol jagħmilha , bid- differenza li Gol rabba qoxra xierfa ħafna , tant li t- ton tiegħu mhux biss kien ostili imma nazzarda ngħid vjolenti wkoll . Imma li ngħidu li " l- arja tal- lum tixbah dik tas- snin tletin tas- seklu l- ieħor " inkunu qegħdin nagħmlu żball oħxon mhux ħażin . L- olokawstu Nazista ma kienx immirat biss lejn il- Lhud ( u mhux l- Israeljani ) , ma kellu x' jaqsam xejn ma' dak li qed jiġri issa fil- Lvant Nofsani , u , ma rridux ninsew , kien immexxi minn stati ta' pajjiżi Nsara , uħud minnhom - bħas- Slovakkja , il- Kroazja u oħrajn , bi gvern Kattoliku . L- appell ta' Londner Salomone huwa biex jien , bħala qarrej , niftaħ għajnejja u niftaħ moħħi , ergo naċċetta r- rakkont tagħha bħala fatt . Imma l- verita' li din is- sinjura tħoss li tħaddan taf tkun rakkont , rakkont ieħor li jista' jikkorobora jew jikkunfliġġi ma' rakkonti oħrajn . Din is- sinjura tħossha mweġġgħa - I cannot believe what I read . I am hurt and offended by some of Malta' s cultural and political figures - għax hawn min qed jirrakkonta rakkont differenti minn tagħha , għax hi biss ( u dawk li jaqblu magħha ) għandha aċċess għall- verita' ( anzi IL- VERITA' ) . L- uġigħ u l- mibegħda . . . il- pern ta' kull kunflitt , speċjalment ta' gwerra . Għax jekk il- gwerra ma tweġġagħnix x' aktarx li miniex se ninteressa ruħi , wisq inqas nissogra demmi . U jekk dan l- interess li jista' jitqanqal fija ma jwassalx għall- mibegħda ta' l- għadu tiegħi x' aktarx li mhux se nkun kapaċi nispara r- rocket , nagħfas il- buttuna ħa nwaqqa' l- bomba . Mingħajr mibegħda ma jkollok l- ebda gwerra . U għalhekk , Eħud Gol jista' jikkummenta : " We don ' t have to justify anything . U allura , iva , nerġa' nistaqsi liema tħannina tista' tgħanni lit- tfal li ma jistgħux jorqdu minħabba l- uġigħ ( tagħhom ) u l- mibegħda ( ta' ħaddieħor ) . Liema tħannina se sserraħ il- 120 midrub li ssemmi Daniela Londner Salomone fir- rakkont tagħha ? Liema tħannina se sserraħ il- midruba l- oħra li ma ssemmix Daniela Londner Salomone ? Liema tħannina se sserraħ lil dawk li tilfu 'l xiħadd b' xi rocket sparat mil- Lebanon jew xi bomba li faqgħet l- art tal- Lebanon ? Liema tħannina se tikkalma l- moħħ ta' min qed jipprova jġonġi r- rakkonti biex forsi jara l- verita' ? Bloggata oħra ta' imtellgħa Fil- fatt , għax esprimejt opinjoni differenti minn tagħha din is- sinjura ħarġet tattakkani u takkużani li jiena periklu għall- umanità : Jien u Nikol , ftit wara l- funeral ta' missieri , 1/5/2007